รองนายกรัฐมนตรี ระบุ นายกรัฐมนตรีสนใจเล่นการเมืองไม่ใช่เรื่องแปลก และตามกฎหมายก็ไม่ต้องลาออกจากตำแหน่ง เช่นเดียวกับรัฐมนตรี
รองนายกรัฐมนตรี ระบุ นายกรัฐมนตรีสนใจเล่นการเมืองไม่ใช่เรื่องแปลก และตามกฎหมายก็ไม่ต้องลาออกจากตำแหน่ง เช่นเดียวกับรัฐมนตรี
 
นายวิษณุ เครืองาม รองนายกรัฐมนตรี ชี้แจงกระบวนการได้มาซึ่ง ส.ว. สามารถดำเนินการได้ทันที แต่ในส่วน คสช. ที่ต้องตั้งคณะกรรมการสรรหา ส.ว. จะไม่สามารถดำเนินการได้พร้อมกันต้องให้ กกต.ดำเนินการให้แล้วเสร็จก่อน

ส่วนกรณีคดีทุจริตที่ดินรัชดา ที่นายทักษิณ ชินวัตร อดีตนายกรัฐมนตรี ตกเป็นจำเลย และจะหมดอายุความวันที่ 21 ตุลาคมนี้ ส่วนตัวไม่ทราบรายละเอียด แต่เชื่อว่าหน่วยงานที่เกี่ยวข้องตรวจสอบอยู่ แต่เนื่องจากเป็นคดีเก่าหากหมดอายุความจริงก็ไม่รู้จะทำอย่างไร เพราะไม่สามารถติดตามตัวมาได้ แต่หากเป็นคดีใหม่ เช่น คดีในศาลฎีกาแผนกคดีอาญาของผู้ดำรงตำแหน่งทางการเมือง ก็สามารถดำเนินการได้ แม้ไม่สามารถติดตามตัวมา
 
นายวิษณุ ยังกล่าวถึง กรณี พลเอก ประยุทธ์ จันทร์โอชา นายกรัฐมนตรีและหัวหน้า คสช. ประกาศสนใจทำงานการเมือง เห็นว่า ไม่ใช่เรื่องแปลกและตามกฎหมายหากจะลงเล่นการเมืองก็ไม่ต้องลาออกจากตำแหน่ง เช่นเดียวกับรัฐมนตรี ก็เป็นแนวทางปฏิบัติเดียวกันไม่ต้องลาออก แม้จะมีพระราชกฤษฎีกากำหนดวันเลือกตั้งออกมาแล้วก็ตาม
 
ขณะที่ส่วนตัวไม่ได้สนใจงานการเมืองในลักษณะนี้ และไม่ตอบคำถาม ว่าจะกลับมาร่วมงานทางการเมืองกับพลเอก ประยุทธ์ หรือไม่หากได้เป็นรัฐบาลอีกครั้ง